เงินบาททะลุ 36 บ. อ่อนค่ารอบ 5 ปีครึ่ง กังวลเศรษฐกิจสหรัฐ
เงินบาททะลุ 36 บาท/ดอลลาร์ อ่อนค่าสุดรอบ 5 ปีครึ่ง ตลาดกังวลเรื่องเศรษฐกิจตกต่ำ ทั้งในสหรัฐฯ และยุโรป จากราคาพลังงานที่พุ่งสูง ส่งผลให้คนกลับเข้าซื้อสกุลเงินดอลลาร์และเยน 
เงินบาทแตะ 36 บาท/ดอลลาร์ อ่อนค่าสุดรอบ 5 ปีครึ่ง ตลาดกังวลเรื่องเศรษฐกิจตกต่ำ ทั้งในสหรัฐฯ และยุโรป จากราคาพลังงานที่พุ่งสูง ส่งผลให้คนกลับเข้าซื้อสกุลเงินดอลลาร์และเยน
6 ก.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.99 บาท/ดอลลาร์ อ่อนค่าจากปิดตลาดช่วงเย็นวานนี้ที่ระดับ 35.83 บาท/ดอลลาร์ เงินบาทและสกุลเงินในภูมิภาคอ่อนค่า เนื่องจากตลาดกังวลเรื่องเศรษฐกิจตกต่ำ ทั้งในสหรัฐฯ และยุโรป จากราคาพลังงานที่พุ่งสูง ส่งผลให้คนกลับเข้าซื้อสกุลเงินดอลลาร์และเยน
“เช้านี้บาทแตะเกือบ 36 บาท/ดอลลาร์ โดยยังเป็นระดับอ่อนค่าสุดในรอบ 5 ปีครึ่ง หรือช่วงต้นปี 60 โดยคาดว่าวัน
นี้คงจะทดสอบระดับที่ 36 บาท/ดอลลาร์” นักบริหารเงิน กล่าว
ล่าสุด ณ เวลาไทย 9:48 น. เงินบาทอ่อนค่า  36.20 บาท/ดอลลาร์
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 35.90 – 36.10 บาท/ดอลลาร์
สำหรับปัจจัยที่ต้องติดตามช่วงนี้ คือ ทิศทางอัตราผลตอบแทนพันธบัตรสหรัฐ และสถานการณ์ในยุโรป
THAI BAHT FIX 3M (5 ก.ค.) อยู่ที่ระดับ 0.59628% ส่วน THAI BAHT FIX 6M อยู่ที่ระดับ 0.90984%